CELEX: C2006/190/12
Language: et
Date: 2006-08-12 00:00:00
Title: Kohtuasi C-207/06: Eelotsusetaotlus, mille esitas Unabhängiger Finanzsenat Salzburg-Aigen (Austria) 8. mail 2006  — Schwaninger Martin, Viehhandel — Viehexport versus Zollamt Salzburg, Erstattungen

12.8.2006   
            
            
               ET
            
            
               Euroopa Liidu Teataja
            
            
               C 190/7
            
         Eelotsusetaotlus, mille esitas Unabhängiger Finanzsenat Salzburg-Aigen (Austria) 8. mail 2006 — Schwaninger Martin, Viehhandel — Viehexport versus Zollamt Salzburg, Erstattungen
   (Kohtuasi C-207/06)
   (2006/C 190/12)
   Kohtumenetluse keel: saksa
   Eelotsusetaotluse esitanud kohus
   Unabhängiger Finanzsenat Salzburg-Aigen
   Põhikohtuasja pooled
   
      Hageja: Martin Schwaninger, Viehhandel — Viehexport
   
      Kostja: Zollamt Salzburg, Erstattungen
   Eelotsuse küsimused
   
               1)
            
            
               Kas komisjoni 18. märtsi 1998. aasta määruse (EÜ) nr 615/98 (1) artiklit 1 tuleb mõista nii, et meretranspordi puhul regulaarse otseühenduse abil ühenduse geograafilise punkti ja kolmandas riigis asuva geograafilise punkti vahel, milleks kasutatakse sõidukeid, mis laaditakse laevadele ilma loomi maha laadimata, kohaldatakse analoogia alusel nõukogu 19. novembri 1991. aasta direktiivi 91/628/EMÜ (2) lisa VII peatüki lõike 48 punkti 7 alapunkti b?
            
         
               2)
            
            
               Juhul kui vastus esimesele küsimusele on jaatav, siis kas direktiivi 91/628/EMÜ lisa VII peatüki lõike 48 punkti 7 alapunktist b tuleb aru saada nii, et veiste vedu ei vasta punkti 4 alapunktist d tulenevatele meretranspordi kestuse nõuetele, kui loomadele ei anta pärast 14-tunnist teekonda vähemalt ühetunnist puhkeaega?
            
         
               3)
            
            
               Juhul kui vastus esimesele küsimusele on eitav, siis kas kohaldatavast direktiivi 91/628/EMÜ lisa VII peatüki lõike 48 punkti 7 alapunkti b sättest tuleb aru saada nii, et juhul kui loomi regulaarselt söödetakse ja joodetakse, siis ei ole oluline ühenduse geograafilise punkti ja kolmandas riigis asuva geograafilise punkti vahel sellise meretranspordi kestus regulaarse otseühenduse abil, milleks kasutatakse sõidukeid, mis laaditakse laevadele ilma loomi maha laadimata, ja kas pärast mahalaadimist veokitelt sihtkoha sadamas algab vahetult järgmine 29-tunnine maanteetranspordi ajavahemik?
            
         
               4)
            
            
               Juhul kui vastus kolmandale küsimusele on jaatav, siis kas direktiivi 91/628/EMÜ artikli 5 A osa lõike 2 punkti d alapunkti ii esimesest taandest tuleb aru saada nii, et vedamise eest vastutav personal peab märkima teekonnaplaanis ajad, kui veetavaid loomi praamiveo ajal söödeti ja joodeti, ja eelnevalt kirjutusmasinaga tehtud sissekanne “söödetakse ja joodetakse teekonna ajal õhtuti, hommikuti, lõuna ajal, õhtuti, hommikuti” ei vasta direktiivi 91/628/EMÜ nõuetele ning toob loomade eest hoolitsemise kohta sissekannete puudumise tõttu õigusliku tagajärjena kaasa õiguse kaotamise eksporditoetusele, juhul kui nimetatut ei ole võimalik muud moodi tõendada?
            
         
      (1)  EÜT L 82, lk 19.
   
      (2)  EÜT L 148, lk 52; ELT eriväljaanne 03/12, lk 133